Държавен вестник, бр. 44, 2010 г., стр. 25

БРОЙ  44	
Д Ъ Р Ж А В Е Н  В Е С Т Н И К 	
СТР.  25  
„Чл. 37. Бенефициентът е длъжен:
1. в срок до 2018 г. включително да съхранява 
всички документи, свързани с одобрения проект;
2. за период 5 години от датата на сключ-
ване на договора по чл. 22, ал. 2 да  използва 
инвестициите по предназначение;  
3. за проекти, надвишаващи левовата равно­
стойност на 50 000 евро и свързани с дейности 
по сектор 02, сектор 03 и сектор 05, в 6-ме-
сечен срок след окончателното изплащане на 
безвъзмездната финансова помощ да постави 
на видно място на обекта табела, указваща, 
че проектът е осъществен с безвъзмездната 
финансова помощ по ОПРСР и ЕФР.“
§ 37. Член 38 се изменя така: 
„Чл. 38. Бенефициентът е длъжен да вклю-
чи в табелата и във всички печатни рекламни 
материали и документи, които се отнасят до 
изпълнението на проекта по тази наредба, 
следните елементи:
1. емблемата на ЕС да е в съответствие с 
графичните стандарти, посочени в приложение II 
на Регламент на Комисията (ЕО) № 498/2007 г., 
и позоваване на ЕС;
2. позоваване на ЕФР: „Европейски фонд 
за рибарство“;
3. изречение, което подчертава положител-
ния аспект от намесата на Общността, с текст: 
„Инвестиране в устойчиво рибарство“.“
§ 38. Член 39 се изменя така: 
„Чл. 39. Изпълнителната агенция по рибар-
ство и аквакултури осъществява последващ 
контрол върху целевото използване на отпусна-
тата безвъзмездна финансова помощ за срока 
по чл. 37.“
§ 39. В чл. 40 се правят следните изменения:
1. В ал. 1 думите „Служителите на ИАРА 
осъществяват“ се заменят с „Изпълнителна аген-
ция по рибарство и аквакултури осъществява“.
2. Алинея 2 се изменя така: 
„(2) Лицата, които участват в одобрението, 
финансирането и контрола на проектите, са 
длъжни да не разпространяват информацията, 
станала им известна при осъществяването на 
тези дейности.“
§ 40. В чл. 41 се правят следните изменения: 
1. Алинея 1 се изменя така: 
„(1) Бенефициентът е длъжен да предоставя 
всяка поискана информация, свързана с предме-
та на проекта, на упълномощени представители 
на ИАРА, Министерството на земеделието и 
храните, ДФЗ, Министерството на финанси-
те, Сметната палата на Република България, 
Европейската комисия, Европейската сметна 
палата, Европейската служба за борба с изма-
мите, както и на всеки упълномощен външен 
одитор, на когото е разрешено да упражнява 
своето право на контрол върху документите и 
договорните условия на всички бенефициенти и 
техните подизпълнители и доставчици, свързани 
с осъществяването на проекта.“
2. В ал. 3 изразът „ползвателят на помощта“ 
се заменя с „бенефициентът“.
3. В ал. 4 изразът „ползвателят на помощта“ 
се заменя с „бенефициентът“.
§ 41. В чл. 42 изразът „ползвателят на по-
мощта“ се заменя с „бенефициентът“.
§ 42. Член 43 се изменя така:
„Чл. 43. При неспазване на условията по 
чл. 37 – 42 включително получената по реда 
на тази наредба безвъзмездна финансова по-
мощ се обявява за изискуема от изпълнител-
ния директор на ИАРА или от изпълнителния 
директор на ДФЗ и се открива процедура по 
възстановяване на отпуснатата безвъзмездна 
финансова помощ.“
§ 43. Член 44 се изменя така: 
„Чл. 44. С цел осигуряване на публичност и 
прозрачност ИАРА публикува на електронната 
страница на ОПРСР следната информация за 
всеки проект: 
1. име на бенефициента и наименование 
на проекта с местоположение на обекта на 
инвестицията;
2. приоритетна ос, мярка, сектор и дейност;
3. общ размер на одобрената безвъзмездна 
финансова помощ по проекта;
4. общ размер на изплатената безвъзмездна 
финансова помощ по проекта;
5. общ размер на финансовия принос от ЕФР.“
§ 44. В § 1 от допълнителните разпоредби 
се правят следните изменения и допълнения:
1. В т. 6 думите „физическо лице“ се за-
личават.
2. Точка 7 се изменя така: 
„7. „Бенефициентът“ е едноличен търговец 
или юридическо лице, което е крайният полу-
чател на безвъзмездната финансова помощ.“
3. В т. 10 думите „ползвателя на помощта“ 
се заменят с „бенефициента“.
4. В т. 12 се добавя изречение второ със 
следния текст: „Икономически оператор“ е 
всяко физическо или юридическо лице, както 
и другите органи, участващи в реализирането 
на помощта от фонда, с изключение на държа-
вата при изпълнение на нейните правомощия 
на публична власт.“
5. Точка 13 се изменя така: 
„13. „Административни проверки“ са провер-
ки съгласно условията и разпоредбите на член 
59 на Регламент на Съвета (ЕО) № 1198/2006 
от 27 юли 2006 г. за Европейския фонд за ри-
барство и на член 39, т. 2 на Регламент (ЕO) 
№ 498/2007 на Комисията от 26 март 2007 г. за 
определяне на подробни правила за прилагането 
на Регламент на Съвета (ЕO) № 1198/2006 г.“
6. Създава се т. 19: 
„19. „Организатор на пазара на производите-
лите“ е търговец или юридическо лице, вписано 
в Регистъра на пазара на производителите, 
воден от Държавната комисия по стоковите 
борси и тържищата.“